དེ་རིང་ཁ་སང།རྒྱལ་ཁབ་ནས་རྒྱལ་ཁབ་ཀྱི་བར་དང་གླིང་ཕྲན་ནས་གླིང་ཕྲན་གྱི་བར་ལ་ཕན་ཚུན་གཅིག་ལ་གཅིག་བརྟེན་ཤུགས་ཆེན་པོ་ཡོད་པ་རེད།དངོས་ཡོད་གནས་ཚུལ་དེ་ལ་གཞིགས་ནས་ང་ཚོར་དངོས་གནས་གོ་ལ་སྤྱིའི་འགན་འཁྲི་དགོས་ཀྱི་ཡོད།སོ་སོ་རང་ཉིད་ཀྱི་དོན་ནི་གཞན་གྱི་ཡར་རྒྱས་དང་གཞན་དོན་སྒྲུབ་པ་ལ་བརྟེན་ནས་ཡོད་པ་རེད།བྱས་ཙང།སོ་སོ་རང་གི་དོན་སྒྲུབ་པ་ལ་གཞན་ལ་དོ་འཁུར་བྱེད་དགོས་ཀྱི་ཡོད།དཔལ་འབྱོར་གྱི་ཁྱབ་ཁོངས་སུ་དེ་འདྲའི་བྱེད་སྟངས་དེ་ཡོད་བཞིན་པ་རེད།ང་ཚོར་ལྟ་ཚུལ་མི་འདྲ་བ་ཡོད་པ་དང་ང་ཚོས་ཕན་ཚུན་ཡིད་ཆེས་བྱེད་ཀྱི་མེད་ནའང།ང་ཚོས་ཕན་ཚུན་གཅིག་ལ་གཅིག་བརྟེན་གྱི་རྒྱལ་སྤྱིའི་དཔལ་འབྱོར་ནང་ཕན་ཚུན་འབྲེལ་བ་བྱེད་དགོས་ཀྱི་ཡོད།དེ་འདྲ་སོང་བ་ཡིན་ཙང།གཞན་དོན་ལ་གུས་བརྩི་གཞི་རྩར་བཟུང་བའི་གོ་ལ་སྤྱིའི་འགན་འཁྲི་ནི་ཧ་ཅང་གི་གལ་འགངས་ཆེན་པོ་ཡིན།